kardosdrur/scandi-wiki huggingface dataset:
Matthew Hindson

Matthew Hindson (født 12. september 1968 i Wollongong, Australien) er en australsk komponist, professor, lærer og rektor.

Hindson studerede komposition på Universitetet i Sydney og på Universitetet i Melbourne hos Peter Sculthorpe, Eric Gross, Brenton Broadstock og Ross Edwards. Han har skrevet tre symfonier, orkesterværker, kammermusik, korværker, vokalmusik etc. Hindson underviser som professor i komposition på Musikkonservatoriet i Sydney, hvor han også er rektor.

Udvalgte værker 

 Symfoni nr. 1 "Moderne objekter" (2003) - for orkester
 Symfoni nr. 2 "e=mc2" (2009) - for orkester
 Symfoni nr. 3 "Tilbagevendt soldat" (2014) - for orkester
 Slagtøjskoncert (2005) - for slagtøj og orkester

Eksterne henvisninger 
 om Matthew Hindson på www.australianmusiccentre.com.au

Komponister fra Australien
Professorer
Lærere
Rektorer
Andrew Schultz

Andrew Schultz (født 18. august 1960 i Adelaide, Australien) er en australsk komponist, professor, lærer og rektor.

Schultz studerede komposition på University of Queensland , University of Pennsylvania og på King's College London. Han har skrevet 3 symfonier, orkesterværker, kammermusik, 3 operaer, balletmusik, koncertmusik, vokalmusik etc. Schultz er musikprofessor på University of New South Wales i Sydney og professor i komposition på Universitetet i Wollongong, og rektor for musik- og kompositionsafdelingen på Guildhall School of Music and Drama i London.

Han hører til de ledende komponister i den nye generation af komponister fra Australien.

Udvalgte værker 
 Symfoni nr. 1 (?) - for orkester
 Symfoni nr. 2 "Spøgelser af en grund" - for orkester
 Symfoni nr. 3 "Århundrede" - for orkester
 Sort Flod - Opera
 Violinkoncert
 Sangenes Sang - Sange

Eksterne henvisninger 
 om Andrew Schultz på www.australianmusiccentre.com.au

Komponister fra Australien
Professorer
Lærere
Rektorer
Felix Werder

Felix Werder opr. Felix Bischofswerder (født 24. februar 1922 i Berlin, Tyskland - død 3. maj 2012 i Melbourne, Australien) var en tyskfødt australsk komponist, lærer og kritiker.

Werder flygtede med sin fader til Australien (1940) grundet familiens jødiske baggrund. Han begyndte at studere musik tidligt på egen hånd og med instruktion fra sin fader, der selv var komponist. Werder har skrevet 11 symfonier, orkesterværker, kammermusik, elektronisk musik, korværker, vokalmusik, instrumentalværker, operaer, koncertmusik etc. Han underviste som lærer i musik privat, og var musikkritiker for en avis i Melbourne. Werder var modernist og var optaget af elektronisk musik, og skrev tolvtonemusik, og avantgarde musik, og eksperimenterede med musik i alle musikalske retninger. Han destruerede og tilbagetrak mange af sine tidlige værker. Werder beskrev sin egen kompositions stil som Improvisatorisk Collage stil.

Udvalgte værker 

 Symfoni nr. 1 (1943 rev. 1952) - for orkester
 Symfoni nr. 2 (1959) - for orkester
 Symfoni nr. 3 "Laocoon" (1965) - for orkester
 Symfoni nr. 4 (1970) - for orkester
 Symfoni nr. 5 (1971) - for orkester
 Symfoni nr. 6 (1979) - for orkester
 Symfoni nr. 7 "Dronningspade" (1992) - for orkester
 Symfoni nr. 8 (1999) - for orkester
 Symfoni "Manheim Forbindelsen" (1989) - for orkester
 "Koncert Symfoni" (1999) - for orkester
 "Symfoni Emriss" (2005) - for orkester

Eksterne henvisninger 
 om Felix Werder på www.australianmusiccentre.com.au 
 om Felix Werder på www.musicweb-international.com 

Komponister fra Australien
Lærere
Kritikere
Personer fra Berlin
Udgangsstof

Et udgangsstof, også ofte med en anglisering kaldt en prækursor (), er indenfor kemien en forbindelse, der deltager i en kemisk reaktion, som producerer en anden forbindelse. Indenfor biokemi anvendes ordet ofte til mere specifikt at henvise til en kemisk forbindelse, der kommer før en anden i en stofskiftevej, såsom et proteinudgangsstof.

Kemi
Burgundy School of Business

Burgundy School of Business er en europæisk business school med campusser i Dijon, Lyon, og Paris. BSB blev placeret på en 81. plads blandt de europæiske business schools i 2019 af Financial Times. BSB har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri.
BSB programmer har de tre internationale akkrediteringer CGE, EQUIS og AACSB. Skolen har over 16.000 alumner inden for handel og politik, herunder Stéphane Baschiera (CEO Moët & Chandon) og Antoine Lesec (CEO Being).

Referencer

Eksterne henvisninger 

 Officiel website

Uddannelsesinstitutioner i Frankrig
Côte-d'Or
Cecilie Fiskerstrand

Cecilie Hauståker Fiskerstrand (født 20. marts 1996) er en kvindelig norsk fodboldspiller, der spiller som målvogter for engelske Brighton & Hove Albion W.F.C. og Norges kvindefodboldlandshold, siden 2014.

Hun skrev i Januar 2020, under med den engelske FA Women's Super League-klub Brighton & Hove Albion W.F.C..

Hun begyndte sin karriere i Langevåg. I 2014 skiftede hun til den norske 2. divisionsklub Fortuna Ålesund, hvor hun først spillede i U/19-holdet og derefter også for seniorholdet. Samme år flyttede hun til 1. divisionsklubben Stabæk. I november 2015 skiftede Fiskerstrand fra Stabæk, til de regerende mestre LSK.

Referencer

Eksterne henvisninger 
 
 

Kvindelige fodboldspillere fra Norge
Kvindelige fodboldlandsholdsspillere fra Norge
Fodboldspillere fra Brighton & Hove Albion W.F.C.
BSB

BSB kan henvise til:

 Burgundy School of Business, en uddannelsesinstitution i Frankrig
 Basel School of Business, en uddannelsesinstitution i Schweiz
 Backstreet Boys, et amerikansk boy band
 British Satellite Broadcasting en tidligere britisk satellit tv-station
 IATA-koden for Brasília International Airport i Brasilien
 Bayerische Staatsbibliothek, statsbiblioteket i Bayern
FMN

FMN kan henvise til:

 Forsvarsministeriet
 Nucleus nervi facialis, ofte omtalt med det engelske betegnelse facial motor nucleus
 Flavin-mononukleotid
 Federated Mission Networking
 Flour Mills of Nigeria, en nigeriansk landbrugsvirksomhed
 FMN (tv-kanal), en indonesisk tv-kanal
 Forminer, en gruppe af proteiner
 Four Corners Regional Airport, en lufthavn udenfor Farmington i New Mexico i USA
 Smalbånd FM, eller frequency modulation narrow
Lunde Kirke (Nordfyns Kommune)

Lunde Kirke er en dansk kirke, der ligger i Lunde, 12 km nord for Odense. Kirken er romansk , men først omtalt i et testamente fra 1304. Et halvt århundrede senere, 1348, er dens sognepræst, Jens, omtalt, og 1457 fik dens præstegård et byggested i Øster Lunde.  1483 udstedte kong Hans et gavebrev til præstegården på et stykke jord mod sjælemesser, hvilket er det eneste kendte tilfælde, hvor denne konge donerede til en landsbykirke. 

Ejerskabet af kirken overgik 1696 fra Kronen til Christoffer Sehested til Nislevgård, der i forvejen ejede flere kirker på egnen. Da Nislevgård 1752 blev indlemmet i samhuset Ravnholt fulgte ejerskabet af kirken med. Dette ejerskab varede indtil overgangen til selveje 1909.  

Kirken har muligvis stået i et anneksforhold til Skamby i første halvdel af 1500-tallet. Siden 1969 har Hjadstrup Kirke været anneks til Lunde.

Bygning 

Den romanske kirkebygning er opført af granitkvadre over en profileret sokkel og består af et skib og et smallere kor; i det indre er murene af rå kamp. Først i 1400-tallet blev der indbygget hvælv i både kor og skib, og et våbenhus blev opført ud for skibets syddør,  Tårnet er også rejst i senmiddelalderen og er opført af med genanvendelse af granitkvadre fra skibets nedrevne vestgavl. Våbenhuset var senest 1862 omdannet til materialhus og blev nedbrudt før 1872.

Kalkmalerier 
I 1884 blev der afdækket senmiddelalderlige kalkmalerier på triumfvæggen og skibets nordvæg, som atter blev overhvidtet. 1965 opdagede man endvidere malerier i korhvælvet fra o. 1500 og omfattende tre fremstillinger af Jesu lidelse og død: en Korsfæstelse i østkappen, der flankeres af en Pietà og Kristus som Smertensmand i nord- og sydkapperne.

Over døren i tårnrummets skillevæg er malet et skriftsted 0. 1900 (Luk. 11,28).

Inventar 

Kirkens ældste genstand er den romanske granitdøbefont af nordfynsk arkadetype. Fra middelalderen stammer også det centrale Korsfæstelsesrelief fra en skabsaltertavle; det er nu indsat i en altertavle fra 1866/68. Nogle panelværker der stammer fra et stoleværk fra o. 1575  er signeret af snedkerne Knud og Rasmus Hansen, og da kirken samtidig fik en nu forsvundet prædikestol, er det muligt de to snedkere også udførte dén, ligesom de 1575 udførte prædikestolen  til nabokirken i Hjadstrup). De nuværende stolestader har gavle fra 1630'erne. Prædikestolen er et senbarokt arbejde fra o. 1700.  

Det ustemplede altersæt fra 1684/85 kan tilskrives Simon Matthiesen, Odense, mens oblatæsken er udført omkring 1740 af Jørgen Olufsen Lund, Odense. Sygesættet er fra årene efter 1850 og udført af Niels Christopher Clausen, Odense.

Gravminder 

To ældre gravsten er bevaret i kirken. Den ældste er en skriftsten fra o. 1584 lagt over sognepræst Hans Petersen, mens stenen over hans enke, Karen, er signeret af "Odensemonogrammisten" og udført o. 1602; det er en skriftsten med randskrift og hjørnemedaljoner.

Referencer

Litteratur

Eksterne kilder og henvisninger 

 Lunde Kirke hos KortTilKirken.dk
 Lunde Kirke hos danmarkskirker.natmus.dk (Danmarks Kirker, Nationalmuseet)
 

Kirker i Nordfyns Kommune
Kirker i Fyens Stift
Patria del Friuli

Patria del Friuli (, ) også kendt som Patriarkatet Aquileia, var i Middelalderen det territorie, der tilfaldt patriarken af Aquileia, og var en af det tysk-romerske riges kirkestater. I 1420 vandt republikken Venedig området, men fortsatte i en rum tid efter at regere det under dets egne love og traditioner.

Henvisninger 

Gejstlige rigsfyrstendømmer
La Plaine d'Illibéris (kanton)

La Plaine d'Illibéris er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner La Côte Radieuse (2 kommuner) og Elne (7 kommuner). Kantonen ligger i både Arrondissement Céret og Arrondissement Perpignan. Hovedbyen er Elne. 

Kanton La Plaine d'Illibéris består af 9 kommuner :

 Alénya
 Bages
 Corneilla-del-Vercol
 Elne
 Latour-Bas-Elne
 Montescot
 Ortaffa
 Théza
 Villeneuve-de-la-Raho

Kilder 

Kantoner i Pyrénées-Orientales
Rasmus Stabell

Rasmus Stabell er en dansk musikproducer, manager samt ejer af pladeselskabet labelmade records.

Rasmus Stabell har i mange år været 1/2 af producerteamet Providers, et dansk hip hop, R&B og pop producer-team bestående af Jeppe Federspiel og Rasmus Stabell. De er bedst kendt for at have fundet Medina og produceret hendes gennembrudsalbum Velkommen til Medina (2009), samt hendes andet album For Altid (2011). For Velkommen til Medina modtog Providers priserne som Årets danske sangskriver og Årets danske producer ved Danish Music Awards 2010. Desuden har de skrevet og produceret for artister som Rasmus Seebach, L.O.C., Outlandish, Ataf Khawaja, Burhan G, Szhirley, Citybois, Stine Bramsen, Ankerstjerne, Zookeepers, Xander

Jeppe Federspiel og Rasmus Stabell driver sammen med Thomas Børresen pladeselskabet og Managementet :labelmade: der bl.a. udgiver og kører management for Medina, Outlandish, Nonsens, Svenstrup & Vendelboe, Waqas, Ericka Jane, Yo Johnny, Undertekst, Selina Alay.

Producer Diskografi 

Ataf Khawaja

2005 - "Sommerfugl", "Bare en Thug", "Gade Capitaine", "Forandret", "Divas", "Det For Sent Nu", "Tilbage", "Baduah", "Mami"

2009 - "3 små perkere", "Ornli Syg", "Gadens Ånd"

2012 - "Let's Go"

Artmus - (Rasmus's Solo project)

2019 - "Soft Iced (feat. Ericka Jane & K-phax)"

Outlandish

2005 - "Nothing Left To Do"

2012 - "TriumF"

L.O.C

2005 - "Du Gør Mig"

Medina

2007 - "Du Taber Mig", "Alene", "Find Beatet", "Et Øjeblik", "Okay", "Okay ( Artmus Re-Fix)

2009 - "Velkommen til Medina", "Kun For Mig", "Ensom", "Stikker du af", "Vi to", "Jante", "Er du med", "Kun For Dig ( feat. LOC),

2010 - "Welcome to Medina", "You & I", "Addiction", "Lonely", "6 AM", "In Your Arms", "Happy", "The One", "Gutter", "Selfish", "Execute Me"

2011 - "Synd For Dig", "For Altid", "Vend Om", "Kl. 10", "Lyser i mørke", "12 Dage", "Gode Mennesker", "Ejer Hele Verden", "Har Du Det Ligesom Mig (feat. Young)", "Lykkepille"

2012 - "Fool ( I Feel Bad For You)", "Forever", "Butterflies", "Scars", "I'm Waiting", "Happening", "Boring", "Hotels", "Good To You", "Close To Nothing", "Black Lights", "Threesome", "Perfect Drug", "Happening ( feat. Lloyd)

2018 - "Hold Mig Fast", "En Af Dem", "Grim", "Det Ku Være Mig", "Mirakler"

Zookeepers

2019 - "Who Do You Love (Feat. Medina)"

Rasmus Seebach

2009 - "Natteravn"

2011 - "Sirenerne"

Citybois

2015 - "Purple Light", "Come a Little Closer"

2016 - "Under 18"

Burhan G

2004 - "Take You Home"

2010 - "Istedet For Dig", "Hvor Er Du"

Christopher

2017 - "Bitter War (Feat. Ericka Jane)

Ericka Jane

2016 - "Bad Like You", "Insatiable"

2017 - "B.A.C"

Ankerstjerne

2012 - "Se Dig I Mørket", "Mit Hjertes Tyv ( feat. Alberte Winding)"

Suspekt

"Sut Den Op Fra Slap (Artmus Re-Fix)"

Szhirley

2008 - "Gammel Kongevej", "Ingen Vej Udenom"

Specktors

2019 - Vocal produktion på "Unz Unz", "Gutterne", "Den Bedste"

Waqas

2011 - "Apun Ke Mafik"

Brandon Beal

2017 - "Paradise (feat. Olivia Holt)"

Xander

2016 - "Du Kender Mig"

Stine Bramsen

2015 - "Ain't Gonna Run"

Musikproducere fra Danmark
White Iverson

"White Iverson" er debutsinglen af den amerikanske rapper og sanger Post Malone. Det blev oprindeligt udgivet den 4. februar 2015 via Post Malones SoundCloud-konto. Den blev udgivet som en officiel single den 14. august 2015 af Republic Records. Det fungerede som den førende single fra hans debutalbum, Stoney. Sporet blev produceret af Post Malone og Rex Kudo. Det toppede på nummer 14 på Billboard Hot 100.

Hitlister

Weekly charts

Year-end charts

Referencer 

Rap
Singler fra 2015
Grevskabet Armagnac

Grevskabet Armagnac (; ), beliggende mellem Adour og Garonne i Pyrenæernes lave bakker, er et historisk grevskab under hertugdømmet Gascogne, etableret i 601 i Aquitaine (nu Frankrig). Grevskabet var en overgang særdeles indflydelsesrigt, og nåede sit højdepunkt i det 14. og 15. århundrede.

Frankrigs geografi
La Vallée de la Têt (kanton)

La Vallée de la Têt er en fransk kanton beliggende i departementet Pyrénées-Orientales i regionen Occitanie. Kantonen blev oprettet pr. dekret 26. februar 2014 og er dannet af kommuner fra de nedlagte kantoner Millas (8 kommuner) og  Vinça (2 kommuner). Kantonen ligger i både Arrondissement Perpignan og Arrondissement Prades. Hovedbyen er Le Soler. 

Kanton  La Vallée de la Têt består af 10 kommuner :

 Corbère
 Corbère-les-Cabanes
 Corneilla-la-Rivière
 Ille-sur-Têt
 Millas
 Montalba-le-Château
 Néfiach
 Saint-Féliu-d'Amont
 Saint-Féliu-d'Avall
 Le Soler

Kilder 

Kantoner i Pyrénées-Orientales
SEAS-NVE Elmuseum

Seas-NVE Elmuseum er et teknisk museum, der ligger i Haslev på Sydsjælland, der udstiller historiske elektriske apparater i form af husholdningsredskaber, hårde hvidevarer, fjernsyn, radioer, måleinstrumenter samt en samling af billeder og tekniske tidsskrifter. Museet indeholder også en udstilling om overvågning og vedligeholdelse af elnettet.

Museet blev grundlagt i 1978 af en gruppe medarbejdere hos SEAS, og det er landets første elmuseum. Museet er indrettet i SEAS-NVE's bygninger i Haslev og drives af frivillige.

Referencer

Eksterne henvisninger 
 

Museer i Region Sjælland
Tekniske museer i Danmark
Haslev
Museer etableret i 1978
Sorglitteratur

Sorglitteratur er litteratur, som har sorgen som centralt tema.

Sorglitteratur er en praktisk genrebetegnelse, som i flere tilfælde anvendes i omtalen af litteratur, der beskæftiger sig med sorg – det være sig romaner, digte, noveller eller værker, som bryder med de etablerede genrekategorier og skaber sin egen genresignatur.

Sorglitteraturen er ikke et fast litterært begreb, men en tendens i litteraturen, som kan tage form af både fiktion og ikke-fiktion. I 2017 udkom Naja Marie Aidts Har døden taget noget fra dig så giv det tilbage og tog således ifølge Erik Skyum-Nielsen "hul på sorglitteraturen" . I værket refererer Aidt til andre udgivelser med sorg som tema - bl.a. Joan Didions Et år med magisk tænkning (eng.: "The Year of Magical Thinking"), som oprindeligt blev udgivet i 2005. Didions udgivelse er blevet betegnet som "et moderne hovedværk inden for det, man kan klassificere som autofiktiv sorglitteratur".

I bogen "20 før 20. Begivenheder i dansk litteratur 2000-2019" om litteraturhistorien i de to første årtier efter årtusindskiftet blev sorglitteratur udpeget som årets litterære tendens i 2017.

Intertekstualitet i sorglitteraturen 
I Naja Marie Aidts Har døden taget noget fra dig så giv det tilbage: Carls bog (2017) er kompositionen præget af, at en række forskellige tekster sammensættes til en ny helhed. "I bogen citerer Naja Marie Aidt også fra den sorglitteratur, hun har læst og kan relatere til" fremgår det af et interview med forfatteren på Dr.dk, hvor hun anbefaler fire bøger, der gav mening for hende i sorgen .

Samme tendens til at spejle sit værk i andre udgivelser og udtalelser om sorg, findes i Esben Kjærs "Min usynlige søn".

Eksempler på dansk litteratur, der beskæftiger sig med sorg 

 Forsvindingsnumre (2019) af Amalie Langballe
 Har døden taget noget fra dig så giv det tilbage: Carls bog (2017) af Naja Marie Aidt
 Jeg går i min fars støvler (2016) af Julie Top-Nørgaard
 Jubilæum (2016) af Lotte Kirkeby Hansen
 ”Liljekonval” i: Pigesind (1939) af Tove Ditlevsen
 "Min sorg" (1944) fra: Jeghuset af Ole Sarvig
 "Har Dagen sanket al sin Sorg" (1886), digt af J.P. Jacobsen
 Min usynlige søn (2016) af Esben Kjær
 Ming (2015) af Bjørn Rasmussen
 Transfervindue: Fortællinger om de raskes fejl (2017) af Maria Gerhardt
 Velsignelser (2017) af Caroline Albertine Minor

Referencer 

 https://politiken.dk/kultur/boger/art5616395/Litteraturens-mange-landskaber-af-sorg
 https://forfatterweb.dk/setterwall-carolina

Litteratur
BSA (flertydig)

BSA kan henvise til:

 BSA, det tidligere Byggeriets Studiearkiv
 Birmingham Small Arms Company, britisk producent og skydevåben og køretøjer
 BSA Company, britisk motorcykelfabrikant
 BSA (motorcykler), et motorcykelmærke
 Black Socialists of America, en politisk sammenslutning
 Boy Scouts of America, den amerikanske spejderbevægelse
 BSA (Microsoft), et forretningssamarbejde etableret af Microsoft, tidligere kaldt Business Software Alliance
Storfjorden (Romsdal)

Storfjorden  ligger mellem Molde og Vestnes kommune i Møre og Romsdal. Fjorden er en fortsættelse af Midfjorden i vest og ligger syd for Moldefjorden. I øst går Karlsøyfjorden videre mod øst på nordsiden af øen Sekken. Den regnes som del af Romsdalsfjorden som fortsætter mod syd på vestsiden af Sekken.

Fjorden starter i vest, lige øst for Tautra, mellem Heggeneset ved Nord-Heggdal i Molde kommune i nord og Leirvågen i Vestnes i syd. Herfra går fjorden omkring 12 kilometer mod øst og går så over i Karlsøyfjorden på nordsiden af Sekken. 

Fjorden krydses af en færgeforbindelse på E39 mellem byen Molde og Furneset.

Kilder og henvisninger 

Molde
Vestnes
Fjorde i Møre og Romsdal
The Invisible Man

The Invisible Man er en amerikansk film instrueret af Leigh Whannell fra 2020.

Medvirkende 
 Elisabeth Moss som Cecilia Kass
 Oliver Jackson-Cohen som Adrian Griffin
 Aldis Hodge som James
 Storm Reid som Sydney
 Harriet Dyer som Alice Kass

Eksterne henvisninger 

Amerikanske film fra 2020
Gyserfilm fra USA
Margaret Sutherland

Margaret Ada Sutherland AO, OBE (født 20. november 1897 i Adelaide - død 12. august 1984 i Armadale, Australien) var en australsk komponist og pianist.

Sutherland studerede klaver privat hos Louis Pabst. Hun studerede komposition hos bl.a. Arnold Bax i London. Hun har skrevet en symfoni, orkesterværker, kammermusik, koncertmusik, operaer, symfoniske digtninge og instrumental musik for mange instrumenter. Sutherland hører til en af de væsentlige kvindelige komponister i Australien. Hun modtog flere priser såsom Officer of the Order of the British Empire (OBE) (1970), og Officer of the Order of Australia (1981).

Udvalgte værker 

 Symfoni "De fire temperamenter" (1964) - for orkester
 "Symfonisk digtning" "De hjemsøgte bjerge" (1953) - for orkester
 "Den Unge Kabbarli" (1964) - opera 
 "Ingen amter" (1936) - for sang og klaver

Eksterne henvisninger 

 om Margaret Sutherland på www.australianmusiccentre.com.au

Komponister fra Australien
Pianister fra Australien
Personer fra Adelaide
Roger Smalley

John Roger Smalley (født 26. juni 1943 i Manchester, England - død 18. august 2015 i Sydney, Australien)
var en engelsk/australsk komponist, pianist og lærer.

Smalley studerede komposition på Det Kongelige Musikkonservatorium i London, hos bl.a. Peter Racine Fricker. Smalley studerede også komposition privat hos Alexander Goehr og Karlheinz Stockhausen i Köln. Smalley bosatte sig i Australien (1971), hvor han blev lærer i komposition på Universitetet i Det Vestlige Australien. Han har skrevet en symfoni, orkesterværker, kammermusik, koncertmusik, elektronisk musik, vokalmusik, scenemusik etc. Han komponerede i avantgardestil.

Udvalgte værker 

 Symfoni (1991) - for orkester
 Klaverkoncert nr. 1 (1984-85) - for klaver og orkester
 Klaverkoncert nr. 2 (2004) - for klaver og orkester
 Obokoncert (1995) - for obo og orkester

Eksterne henvisninger 
  om Roger Smalley på www.australianmusiccentre.com.au

Komponister fra Australien
Komponister fra Storbritannien
Pianister fra Australien
Lærere
Pianister fra Storbritannien
Miriam Hyde

Miriam Beatrice Hyde AO, OBE (født 15. januar 1913 i Adelaide - død 11. januar 2005 i Sydney, Australien) var en australsk komponist, pianist, lærer og skribent.
Hyde studerede komposition klaver og komposition i London på Det Kongelige Musikkonservatorium hos bl.a. Arthur Benjamin og Gordon Jacob. Hun har skrevet orkesterværker, koncertmusik, kammermusik, vokalmusik, klaver og fløjte stykker etc.
Hyde var udøvende koncertpianist, og optrådte med orkestre såsom London Philharmonic Orchestra, og London Symphony Orchestra, under ledelse af dirigenter såsom Sir Malcolm Sargent og Constant Lambert, bl.a. med uropførelsen af sin egen Klaverkoncert nr. 1. Efter sin hjemkomst til Australien (1936) underviste hun som lærer på bl.a. Musikkonservatoriet i Aldelaide, og levede som freelance komponist. Hun modtog flere priser f.eks.  Officer of the Order of the British Empire (OBE) (1981), og Officer of the Order of Australia (AO) (1991). Hun komponerede i en impressionistisk og post-romantisk stil.

Udvalgte værker 

 Klaverkoncert nr. 1 (1934) - for klaver og orkester
 Klaverkoncert nr. 2 (1935) - for klaver og orkester
 "Landsbymesse" (1943) - for orkester
 "Dal af klipper" (1975) - for klaver
 Klaversonate i G-mol (1941-44) - for klaver
 "Kelso", overture (1959) - for orkester

Eksterne henvisninger 

 om Miram Hyde på www.australianmusiccentre.com.au

Komponister fra Australien
Pianister fra Australien
Lærere
Personer tildelt Officer of the Order of the British Empire
Perpignan-3 (kanton)

Perpignan-3 er en fransk kanton beliggende i departementet Pyrénées-Orientales i regionen Occitanie. Kantonen blev kun ændret i mindre grad ved reformen annonceret pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-3 består af 2 kommuner :

 Perpignan - den sydøstlige del af kommunen
 Cabestany

Historie 
Kantonen blev etableret 16. august 1973.

Kilder 

Kantoner i Pyrénées-Orientales
Aachen (flertydig)

Aachen kan have flere betydninger:
 Aachen er en by i Tyskland
 Aachen (fri rigsstad), en fri rigsstad i det Tysk-romerske rige
Aachen (fri rigsstad)

Den frie rigsstad Aachen, også kendt under det franske navn Aix-la-Chapelle, var en fri rigsstad i det tysk-romerske rige vest for Köln og sydøst for Nederlandene, i den Nederrhinske-vestfalske Rigskreds. Pilgrimsfærde, kroninger af tysk-romerske kejsere, en blomstrende industri og privilegier fra diverse kejsere gjorde byen til en af det tysk-romerske riges mest velstående købstæder.

Henvisninger 

Frie rigsstæder